CELEX: 32022R0199
Language: lv
Date: 2021-12-02 00:00:00
Title: Komisijas Deleģētā regula (ES) 2022/199 (2021. gada 2. decembris), ar ko attiecībā uz izkļuves ierīču izmantošanu Esmarka mencas zvejniecībā Ziemeļjūrā groza Eiropas Parlamenta un Padomes Regulu (ES) 2019/1241

15.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 33/1
               
            
         KOMISIJAS DELEĢĒTĀ REGULA (ES) 2022/199
         (2021. gada 2. decembris),
         ar ko attiecībā uz izkļuves ierīču izmantošanu Esmarka mencas zvejniecībā Ziemeļjūrā groza Eiropas Parlamenta un Padomes Regulu (ES) 2019/1241
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (1), un jo īpaši tās 15. panta 2. punktu,
         tā kā:
         
                     (1)
                  
                  
                     Regulas (ES) 2019/1241 V pielikums paredz reģionālā līmenī noteiktus tehniskos pasākumus, kas piemērojami Ziemeļjūrā, Skagerakā un Kategatā.
                  
               
                     (2)
                  
                  
                     Ja zvejniecības pārvaldībā tieši ieinteresētas dalībvalstis uzskata, ka alternatīvi pasākumi, kas paredz reģionālā līmenī noteikto un Regulas (ES) 2019/1241 V–XI pielikuma B daļā aprakstīto selektivitātes ierīču vietā izmantot citas selektīvas ierīces, ir saderīgi ar mazuļu aizsardzību, Komisija pēc minēto dalībvalstu iesniegta kopīga ieteikuma var šādus pasākumus pieņemt ar deleģētajiem aktiem.
                  
               
                     (3)
                  
                  
                     Kā noteikts Regulas (ES) 2019/1241 16. pantā, zvejniecības pārvaldībā tieši ieinteresētas dalībvalstis var iesniegt Komisijai kopīgu ieteikumu, lai tā varētu pieņemt tās pašas regulas 15. panta 2. punktā minētos tehniskos pasākumus attiecībā uz zvejas rīka parametriem, kas nosaka tā selektivitāti izmēra un sugas ziņā. Dalībvalstīm, kas šādu ieteikumu iesniedz, jānodrošina zinātniski pierādījumi, kuri apliecina, ka minēto pasākumu rezultātā attiecībā uz konkrētu sugu vai sugu kombināciju tiek panāktas selektivitātes īpašības, kas ir vismaz līdzvērtīgas minētās regulas V–X pielikuma B daļā un XI pielikuma A daļā aprakstīto zvejas rīku selektivitātes īpašībām.
                  
               
                     (4)
                  
                  
                     Beļģija, Dānija, Francija, Nīderlande, Vācija un Zviedrija (Shēveningenas grupa) ir tieši ieinteresētas Ziemeļjūras zvejniecību pārvaldībā. Pēc apspriešanās ar Ziemeļjūras konsultatīvo padomi Shēveningenas grupa, pamatojoties uz Regulas (ES) 2019/1241 15. pantu, 2020. gada 26. februārī ir iesniegusi Komisijai kopīgu ieteikumu, kurā ierosināts deleģētais akts, ar ko minētās regulas V pielikuma B daļu groza, lai Esmarka mencas zvejniecībā Ziemeļjūrā kā šajā specializētajā zvejniecībā piemērojamu pamatpasākumu atļautu par alternatīvu minētās regulas V pielikuma B daļā definētajam šķirotājrežģim, kurā maksimālais attālums starp stieņiem ir 35 mm, izmantot sugu ziņā selektīvu ierīci.
                  
               
                     (5)
                  
                  
                     2021. gada 30. septembrī kopīgais ieteikums tika apspriests ar Zvejniecības ekspertu grupu. Eiropas Parlaments šajā sanāksmē piedalījās novērotāja statusā.
                  
               
                     (6)
                  
                  
                     Zivsaimniecības zinātnes, tehnikas un ekonomikas komiteja (ZZTEK) ir secinājusi (2), ka salīdzinājumā ar šķirotājrežģa izmantošanu izkļuves ierīces izmantošana varētu novest pie piezvejas īpatsvara (svara un skaita izteiksmē) samazināšanās un par Esmarka mencu lielāku piezvejas sugu (piemēram, mencveidīgo zivju) izmantošanas modeļa saglabāšanas vai pilnveidošanas. ZZTEK ir norādījusi, ka par 15 cm īsāki īpatņi veido vien nelielu kopējās piezvejas daļu, un secinājusi, ka salīdzinājumā ar obligāto šķirotājrežģi izkļuves ierīce tiešām būtiski samazinās piezvejas Esmarka mencas zvejniecībā.
                  
               
                     (7)
                  
                  
                     Tāpēc Regula (ES) 2019/1241 būtu attiecīgi jāgroza.
                  
               
                     (8)
                  
                  
                     Šajā regulā paredzētie pasākumi tieši ietekmē Savienības kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc publicēšanas. Tā kā Esmarka mencas zvejniecība notiek no septembra līdz decembrim, šī regula būtu jāpiemēro no 2021. gada 1. septembra. Šāda piemērošana ar atpakaļejošu spēku tiesiskās noteiktības un tiesiskās paļāvības aizsardzības principu neietekmē,
                  
               IR PIEŅĒMUSI ŠO REGULU.
         
            1. pants
            Regulas (ES) 2019/1241 V pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. septembra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 2. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 198, 25.7.2019., 105. lpp.
         
         
            (2)  https://stecf.jrc.ec.europa.eu/documents/43805/2786172/STECF+PLEN+20-03.pdf
      
      
         
            PIELIKUMS
            V pielikuma B daļas 1.4. punkta tabulas devīto ierakstu groza šādi:
            
               
                           Linuma acs izmērs
                        
                        
                           Ģeogrāfiskais apgabals
                        
                        
                           Nosacījumi
                        
                     
                           “Vismaz 16 mm
                        
                        
                           Viss apgabals
                        
                        
                           Citur tabulā neminētu mazo pelaģisko sugu specializētā zveja.
                           Esmarka mencas specializētā zveja. Aprīko ar vienu no šādām ierīcēm:
                           
                                       1)
                                    
                                    
                                       šķirotājrežģis, kurā attālums starp stieņiem nepārsniedz 35 mm;
                                    
                                 
                                       2)
                                    
                                    
                                       izkļuves ierīce (*1), ja ir izpildīti šādi nosacījumi:
                                       
                                                   i)
                                                
                                                
                                                   izkļuves ierīces linuma acs izmērs nepārsniedz 70 mm, un tā piestiprināta, izmantojot atplētni, kas izgatavots no polivinilhlorīda vai līdzīga elastīga materiāla;
                                                
                                             
                                                   ii)
                                                
                                                
                                                   ja izkļuves ierīces iekšpusē šķērseniski minētās ierīces koniskajai/cilindriskajai daļai ir piestiprināta bura, tad minētā bura ir izgatavota no polivinilhlorīda vai līdzīga elastīga materiāla, un buras izmērs ir tāds, lai tā neaizklātu vairāk kā 75 % no šķērsgriezuma laukuma, kurā tā ievietota;
                                                
                                             
                                                   iii)
                                                
                                                
                                                   izkļuves ierīces šaurākajā galā ir ievietots izejas logs, kura izmērs ir vismaz 50 × 50 cm.
                                                
                                             
                                 Brūnās garneles un Ēzopa ziemeļgarneles specializētā zveja. Aprīko ar atdalītājtrali vai šķirotājrežģi saskaņā ar valsts vai reģionālā līmenī pieņemtiem noteikumiem.
                        
                     
            
               (*1)  “Izkļuves ierīce” ir no linuma izgatavota koniska ierīce, kas atbilst šādiem kritērijiem:
            
                        1)
                     
                     
                        to ievieto pirms āmja tā, lai konusa priekšējā mala jeb pamatne būtu pa visu traļa perimetru piestiprināta āmja vai pagarinājuma daļas priekšā;
                     
                  
                        2)
                     
                     
                        tā konusveidīgi sašaurinās, un tās šaurākais gals ir piestiprināts pie traļa linuma apakšējās plātnes;
                     
                  
                        3)
                     
                     
                        vietā, kur izkļuves ierīces šaurākais gals ir savienots ar āmi, ir izgriezts izejas logs;
                     
                  
                        4)
                     
                     
                        Esmarka menca var ierīcei brīvi izpeldēt cauri un nonākt āmī, bet citas piezvejotās zivis tiek novirzītas uz izejas logu, pa kuru tās izkļūst no zvejas rīka.”